Sastanak Skupštine KSFF-a

01.12.2014.

Dnevni red:

1. Izvještaj sekcija
2. Odnos s Upravom
3. Obilježavanje 25. godine postojanja i djelovanja KSFF-a
4. Razno

* Zapisničar: Anita Matanić
* Moderator: Andrea Matanić

1. Izvještaj sekcija

Programska se sekcija sastala prošli tjedan, glavne točke su bile program za prosinac i problemi zbog odluke uprave koja ne dopušta održavanje programa nakon ponoći, što je problem zbog već dogovorenih nastupa. Dovršen je program za prosinac, radi se na planu za siječanj.

AUT: u prvom mjesecu će biti tribina o popularnoj kulturi, tematski partyBuffy i ubojica vampira, održan je sastanak za nove članove.

Filmska sekcija: 10-ero ljudi u sekciji, još rade na planovima.

Medijska sekcija: bavi se webom, odlučeno je da će članovi Savjeta na sebe preuzeti postavljanje web-stranice.

1. Odnos s Upravom

Nova Uprava je odredila da prije 21:30 ne smije biti buke, a Klub se mora napustiti oko ponoći, što onemogućuje prijašnji način rada. Prodekan Jurčić nas je obavijestio da nisu odobrene dozvole, o kojima se na inzistiranje dekana Previšića i prodekana Holjevca raspravljalo na dekanskome kolegiju. Prodekan Jurčić na bolovanju, nije uspio saznati razlog ukidanja dozvola. Sastanak s dekanom održat će se uskoro.

Nedavno okupljanje sociologa, uslijed kojeg je došlo do oštećenja fakultetske imovine, stvara nam probleme s Upravom, makar nije imalo veze s nama.

Član predlaže da se, kao na FER-u, uvede noćno učenje, što bi omogućilo i dozvole za par koncerata.

1. Obilježavanje 25. godine postojanja i djelovanja KSFF-a

Sljedeće godine KSFF slavi 25 godina osnutka i rada. Plan: cijela proslava bi počela tulumom veterana posljednjim petkom u drugom mjesecu, imenovanjem počasnih članova Kluba, izradom novog loga i web-stranice. Imamo bazu od 70-ak videokazeta i prebacit ćemo ih na hard disk – ideja dokumentarac. Svi zainteresirani se mogu javiti Marku, Ana Mariji ili Ireni. Sljedeći sastanak u subotu, nakon čišćenja Kluba (ako nekome ne odgovara, može se održati i tijekom tjedna).

Od ZAMP-a su došle dvije opomene pred sud, ne možemo ih ignorirati. Sastavlja se knjiga inventara, financijski dio sređuje Armin Protulipac. Sastanak s Coca-Colom, podržavaju tulum veterana. Za tulume će donirati nešto robe.

1. Razno

Josip Sunko pita zašto je zabranjeno puštati turbofolk (konkretno, Thompsona i Riblju čorbu). Rečeno mu je kako širi mržnju i da je nekvalitetna glazba. On smatra kako je to problem ukusa i predrasuda, koje se mogu razbiti puštanjem istoga. Kaže da bi se na Filozofskom, kao fakultetu koji poštuje raznolikost, trebalo dopustiti manjini koja voli turbofolk da ga i sluša.

Unatoč tome, u kućnom je redu navedeno koja se vrsta glazbe neće puštati (a ne radi se samo o ovoj) i s turbofolkom je povezano već nekoliko incidenata. Trebala bi se puštati neutralna glazba. Problem je što glazba koju puštamo stvara imidž Kluba, a turbofolk bi možda stvorio krivu sliku o njemu, a usto je nespojiv s alternativnom kulturom. Kolega izlaže historijat i razvoj turbofolka kao transcendentnog koncepta u vremenu. Pokrenuo bi dvotjedni pilot-projekt, polusatno puštanje turbofolka u jutarnjim satima kada nema puno ljudi, a nije ni tulum na kojem se ljudi napiju pa izazivaju nerede.

Hoćemo li podržati ili ignorirati jačanje turbofolka kao trenda?

Pitanje za glasanje: Je li Skupština za to da se kolegi dopusti provođenje pilot projekta puštanja turbofolka u trajanju od pola sata tijekom njegovih smjena (radi se o jutarnji smjenama) u naredna dva tjedna?

ZA – 8  
PROTIV – 8  
SUZDRŽANI – 3

Zaključuje se da se raspravi nema što dodati, pa ju je besmisleno nastaviti. Održat će se tribina o turbofolku, a zatim će se glasanje ponoviti na nekoj od sljedećih Skupština.

Napomena za dozvole: tražiti dulju dozvolu za 12.12. radi koncerta, neovisno o tome što će se ispregovarati s upravom za dozvole općenito.

Računovotkinja neće voditi financije, nego brigu o računima i administraciji vezanoj za to. Odluka Kluba je da se novci ne posuđuju i toga se za sad treba držati.

Promijenit će se brava bukse i vodit će se evidencija korisnika ključeva (5 članova Savjeta i Mladen Goran Zanjko). Ključevi bukse se stalno posuđuju; to će se striktnije nadzirati. Neće biti mogućnosti dužeg ostavljanja stvari u buksi.

Na prošloj raspravi na Skupštini o nestanku novca iz kase zaključak je bio da nabavljamo novu kasu (učinjeno) i da se ključevi promijene, ali da se bukssa svejedno zadrži kao prostor u koji članovi Kluba imaju pristup. Najbolji prijedlog je da se taj prostor maksimalno osigura, ali da se svejedno omogući da članovi Kluba, van Savjeta, mogu tamo boraviti i raditi.

U buksi je i novi kompjuter čija je namjena da služi aktivnim članovima Kluba i sekcija i da imaju pristup buksi – zbog toga je bitno da kasa ne bude limena kutija nego da to bude nešto sigurnije, i u to bi trebalo uložiti novce.

Pristup buksi bi trebali imati članovi Savjeta i aktivni članovi sekcija. Problem je što članovi sekcija mogu legitimno dovoditi ljude koji i nisu članovi Kluba i zbog toga treba sigurnija kasa.

Lova je nestala iz kase jer je netko imao tri ključa potrebna za pristup kasi – treba malo sigurnija kasa ali to je generalno nebitno pitanje. Svatko može tko radi na nekom projektu doći u buksu ali svejedno nema pristup kasi, ne trebaju neke strože mjere.

Argument da buksa treba biti primarno radni prostor Savjeta i članova sekcija stoji, ali cijela priča oko bukse se može riješiti kupnjom malo bolje kase.

Zaključak: kupit će se bolja kasa i promijeniti brava na buksi.

Sljedeća Skupština je izborna, biraju se članovi Savjeta i voditelji sekcija.

Termin je 15. 12. u 16h.

Prijedlog da se to najavi na plakatima i mailing listi barem tjedan dana ranije.

Treba ažurirati mailing listu i na nju staviti ovogodišnje zapisnike Skupština. Petra Šarin preuzima na sebe tu odgovornost, kao i upravljanje mailing listom od Adama Berišića. Mogli bismo napraviti mailing listu koja bi bila isključivo informativna, o programu Kluba, za čiju se izradu javlja Hrvoje Fruk. Treba mu popis članova kako bi ih mogao dodati.

**Sljedeća skupština Kluba 15. 12. 2014. u 16h.**